b'\n_START_ARTICLE_\n2060 Hiron\n_START_SECTION_\nOdkritje\n_START_PARAGRAPH_\nAsteroid je odkril ameri\xc5\xa1ki astronom Charles Thomas Kowal 18. oktobra 1977 na Observatoriju Palomar . Odkrito telo je dobilo za\xc4\x8dasno oznako 1977 UB . V \xc4\x8dasu odkritja je bilo telo v prison\xc4\x8dju in je bil najbolj oddaljen znan asteroid  Pozneje so ga na\xc5\xa1li \xc5\xa1e na nakaterih posnetkih, ki so bili posneti celo v letu 1895. Zaradi tega so njegovo tirnico lahko precej natan\xc4\x8dno dolo\xc4\x8dili ._NEWLINE_V prison\xc4\x8dju je bil v letu 1945, vendar ga niso opazili, ker se je v tistih letih zelo malo opazovali nebo. Tudi plo\xc5\xa1\xc4\x8de niso bile dovolj ob\xc4\x8dutljive, da bi lahko opazili po\xc4\x8dasi se gibajo\xc4\x8de telo ._NEWLINE_Ime je dobil v letu 1979  po kentavru Hironu ( gr\xc5\xa1ko gr\xc5\xa1ko \xce\xa7\xce\xb5\xce\xaf\xcf\x81\xcf\x89\xce\xbd)\n_START_SECTION_\nLastnosti\n_START_PARAGRAPH_\nV vidnem podro\xc4\x8dju in blizu infrarde\xc4\x8dega dela spektra ka\xc5\xbee Hiron nevtralno sliko. Podoben je asteroidom asteroidom tipa C in jedru Halleyjevega kometa . Podatki o ocenjeni velikosti se precej razlikujejo. Lebofsky je ocenil, da ima Hiron premer okoli 180 km . Ocene v 90. letih so bile bli\xc5\xbee vrednosti 150\xc2\xa0km . Meritve med okultacijo iz leta 1993 so kazale na premer okoli 180\xc2\xa0km . Vesoljski teleskop Spitzer je izmeril velikost premera telesa na 233 14 \xc2\xa0\xc2\xb1\xc2\xa0 14\xc2\xa0km. To pomeni, da je Hiron velik pribli\xc5\xbeno tako kot asteroid 10199 Hariklo . Okoli svoje osi se zavrti v 5,918 urah .\n_START_SECTION_\nHiron kot komet\n_START_PARAGRAPH_\nV februarju 1988 je svetlost Hirona nenadoma narasla za 75% . To je zna\xc4\x8dilnost kometov in ne asteroidov. V naslednjem letu je Hiron razvil tudi komo , v letu 1993 pa je kazal tudi rep . Hiron se je razlikoval od drugih kometov tudi po sestavi kome. V njegovi komi ni toliko vode, kot v komah drugih kometov. Hiron je predale\xc4\x8d od Sonca, da bi lahko voda sublimirala v ve\xc4\x8djih koli\xc4\x8dinah . Hiron je uradno asteroid in komet. Tak\xc5\xa1na telesa v\xc4\x8dasih imenujejo tudi protokometi. Ker pa ima najmanj 130\xc2\xa0km v premeru, je za komet zelo velik. Po odkritju Hirona so odkrili \xc5\xa1e druge kentavre. Med njimi so skoraj vsi klasificirani tudi kot kometi. Primer: Asteroid 60558 Eheklos ka\xc5\xbee komo in so mu dodelili tudi oznako za komet 174P/Eheklos. Med prehodom prison\xc4\x8dja je tudi kentaver 52872 Okiroja (Okyrhoe ) postal svetlej\xc5\xa1i._NEWLINE_Obstojajo pa tudi asteroidi, ki niso kentavri, pa jih pri\xc5\xa1tevamo med komete glavni glavnega asteroidnega pasu. To so na primer 4015 Wilson-Harrington, 7968 Elst-Pizaro in 118401 LINEAR.\n_START_SECTION_\nTirnica\n_START_PARAGRAPH_\nHironova tirnica ima veliko izsrednost. Njegovo prison\xc4\x8dje je znotraj tirnice Saturna, odson\xc4\x8dje pa je malo zunaj tirnice Urana. V modernih \xc4\x8dasih se je komet maja 720 pribli\xc5\xbeal Saturnu na samo 30 Gmetrov. Takrat se je velika polos njegove tirnice zmanj\xc5\xa1ala od 14,4 a.e. na 13,7 a.e. Hiron je postal zanimiv, ker je to prvo telo, ki ima tirnico precej zunaj glavnega asteroidnega pasu. Kentavri nimajo stabilne tirnice. V milijonih let so zaradi te\xc5\xbenostnih vplivov velikih planetov izvr\xc5\xbeeni iz Oson\xc4\x8dja ali pa mo\xc4\x8dno spremenijo svojo tirnico  Hiron bo v milijonu let postal kratkoperiodi\xc4\x8dni komet .'